82/734/ETY: Neuvoston päätös, tehty 18 päivänä lokakuuta 1982, luettelosta Sveitsin liittovaltion laitoksista, joista tuoreen lihan vienti yhteisöön sallitaan



Virallinen lehti nro L 311 , 08/11/1982 s. 0013 - 0015

Suomenk. erityispainos Alue 3 Nide 15 s. 0170

Espanjank. erityispainos: Luku 03 Nide 26 s. 0109

Ruotsink. erityispainos Alue 3 Nide 15 s. 0170

Portugalink. erityispainos: Luku 03 Nide 26 s. 0109



NEUVOSTON PÄÄTÖS, tehty 18 päivänä lokakuuta 1982, luettelosta Sveitsin liittovaltion laitoksista, joista tuoreen lihan vienti yhteisöön sallitaan (82/734/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY() ja erityisesti sen 4 artiklan 1 kohdan ja 18 artiklan 1 kohdan a ja b alakohdan, ottaa huomioon komission ehdotuksen, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Sveitsi on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä tuoretta lihaa yhteisöön, useissa näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun alkuluetteloon laitoksista, joista tuoreen lihan tuonti voidaan sallia, Sveitsin ehdottamien muiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön, näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti, tämän vuoksi tämä päätös olisi otettava uudelleen tarkasteltavaksi ja tarvittaessa muutettava, kylmävarastoja koskeviin yhteisön vaatimuksiin tehdään tällä hetkellä eräitä mukautuksia, joiden lopullista sisältöä ei voida ennakoida; tämän vuoksi kylmävarastoja koskevat päätökset olisi jätettävä myöhempään ajankohtaan, olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, mukaan lukien Tanskaa, Irlantia ja Yhdistynyttä kuningaskuntaa koskevat erityissäännökset, tämän päätöksen liitteenä olevassa luettelossa mainituista laitoksista tulevan tuoreen lihan tuonnin edellytyksiin sovelletaan edelleen eläinlääkintäalan säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien, kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu lainsäädäntö ei vielä koske, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyslainsäädäntöä, ja pysyvän eläinlääkintäkomitean puoltavaa lausuntoa ei ole annettu, minkä vuoksi komissio ei ole voinut päättää suunnittelemistaan asianmukaisista toimenpiteistä direktiivin 72/462/ETY 29 artiklassa säädetyn menettelyn mukaisesti, ON TEHNYT TÄMÄN PÄÄTÖKSEN: 1 artikla 1. Sallitaan tuoreen lihan tuonti yhteisöön liitteessä mainituista Sveitsin laitoksista. 2. Tuoreen lihan tuontiin 1 kohdassa tarkoitetuista laitoksista sovelletaan edelleen yhteisön eläinlääkintäalan säännöksiä erityisesti siltä osin kuin on kyse eläinten terveydestä. 2 artikla 1. Jäsenvaltioiden on kiellettävä tuoreen lihan tuonti muista kuin liitteessä mainituista laitoksista. 2. Edellä 1 kohdassa tarkoitettua kieltoa sovelletaan kuitenkin vasta 1 päivään elokuuta 1983 laitoksiin, joita ei mainita liitteessä mutta jotka Sveitsin viranomaiset ovat hyväksyneet ja joita ne ovat virallisesti ehdottaneet direktiivin 72/462/ETY 4 artiklan 3 kohdan mukaisesti 1 päivänä tammikuuta 1982, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää elokuuta 1983. Komissio toimittaa näiden laitosten luettelon tiedoksi jäsenvaltioille. 3 artikla Tätä päätöstä sovelletaan 1 päivään tammikuuta 1983. 4 artikla Tämä päätös otetaan uudelleen tarkasteltavaksi ja muutetaan mahdollisesti ennen 1 päivää maaliskuuta 1983. 5 artikla Tämä päätös on osoitettu kaikille jäsenvaltioille. Tehty Luxemburgissa 18 päivänä lokakuuta 1982. Neuvoston puolesta Puheenjohtaja N. A. KOFOED () EYVL N:o L 302, 31.12.1972, s. 28 LIITE >TAULUKON PAIKKA>